Document ID: 32014R0894

REGOLAMENT TA' IMPLIMENTAZZJONI TAL-KUMMISSJONI (UE) Nru 894/2014
tal-14 ta' Awwissu 2014
li jipprojbixxi l-attivitajiet tas-sajd mill-bastimenti tas-sajd bil-purse seine li jtajru l-bandiera tal-Kroazja, Franza, l-Italja, Malta u Spanja jew li huma rreġistrati hemmhekk u li jistadu għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd (1), u b'mod partikolari l-Artikolu 36(2) tiegħu,
Billi:
(1)
Ir-Regolament tal-Kunsill (UE) Nru 43/2014 tal-20 ta' Jannar 2014 li jiffissa għall-2014 l-opportunitajiet tas-sajd għal ċertu stokkijiet tal-ħut u gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tal-Unjoni, f'ċertu ilmijiet mhux tal-Unjoni (2), jistabbilixxi l-ammont ta' tonn li jistgħu jaqbdu n-nases u l-bastimenti tas-sajd tal-Unjoni Ewropea fl-2014 fl-Oċean Atlantiku, fil-Lvant tal-lonġitudni 45 °W, u fil-Baħar Mediterran.
(2)
Ir-Regolament tal-Kunsill (KE) Nru 302/2009 tas-6 ta' April 2009 li jistabbilixxi pjan multiannwali għall-irkupru tat-tonn fil-Lvant tal-Atlantiku u fil-Mediterran, li jemenda r-Regolament (KE) Nru 43/2009 u li jħassar ir-Regolament (KE) Nru 1559/2007 (3), jeżiġi li l-Istati Membri jgħarrfu lill-Kummissjoni bil-kwota individwali allokata lill-bastimenti tagħhom li huma akbar minn 24 metru. Għall-bastimenti tal-qbid iżgħar minn 24 metru u għan-nases, l-Istati Membri jridu minn tal-inqas jgħarrfu lill-Kummissjoni bil-kwota allokata lill-organizzazzjonijiet tal-produtturi jew lill-gruppi ta' bastimenti bi rkaptu simili.
(3)
Il-Politika Komuni tas-Sajd tfasslet b'tali mod li tiżgura l-vijabbiltà fit-tul tas-settur tas-sajd bi sfruttar sostenibbli tar-riżorsi akkwatiċi ħajjin imsejjes fuq il-prekawzjoni.
(4)
Skont l-Artikolu 36(2) tar-Regolament (KE) Nru 1224/2009, meta l-Kummissjoni ssib li mill-informazzjoni li taw l-Istati Membri u minn informazzjoni rilevanti oħra li jkollha, l-opportunitajiet tas-sajd disponibbli għall-Unjoni Ewropea, għal Stat Membru jew għal grupp ta' Stati Membri jkunu ntużaw kollha għal irkaptu wieħed jew iktar jew għal flotta waħda jew aktar, il-Kummissjoni għandha tgħarraf lill-Istati Membri kkonċernati b'dan u tipprojbixxi l-attivitajiet tas-sajd għal dik iż-żona, l-irkaptu, l-istokk, il-grupp ta' stokkijiet jew il-flotta partikolari li huma involuti f'dawk l-attivitajiet tas-sajd speċifiċi.
(5)
L-informazzjoni li għandha l-Kummissjoni turi li l-opportunitajiet tas-sajd għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran allokati lill-bastimenti tas-sajd bil-purse seine, li jtajru l-bandiera tal-Kroazja, Franza, l-Italja, Malta u Spanja jew li huma rreġistrati hemmhekk intużaw kollha.
(6)
Fl-24 ta' Ġunju, il-Kroazja għarrfet lill-Kummissjoni li b'seħħ mill-24 ta' Ġunju 2014 f'00:00 imponiet waqfien tal-attivitajiet tas-sajd tat-tmien bastimenti tas-sajd bil-purse seine tagħha attivi fis-sajd tat-tonn fl-2014.
(7)
Fit-28 ta' Mejju, u fid-9 u fit-12 ta' Ġunju, Franza għarrfet lill-Kummissjoni li imponiet waqfien fl-attivitajiet tas-sajd tas-17-il bastiment tas-sajd bil-purse seine tagħha attivi fis-sajd tat-tonn fl-2014, b'seħħ mit-28 ta' Mejju għal 11-il bastiment tas-sajd, mid-9 ta' Ġunju għal żewġ bastiment tas-sajd oħra u mit-12 ta' Ġunju għall-aħħar erba' bastimenti tas-sajd, u allura mit-12 ta' Ġunju 2014 fid-09:04 twaqqfu l-attivitajiet kollha.
(8)
Fl-1, fit-2, fid-9 u fit-13 ta' Ġunju, l-Italja għarrfet lill-Kummissjoni li imponiet waqfien fl-attivitajiet tas-sajd tat-12-il bastiment tas-sajd bil-purse seine tagħha attivi fis-sajd tat-tonn fl-2014, b'seħħ mill-1 ta' Ġunju għal tliet bastimenti tas-sajd, mit-2 ta' Ġunju għal erba' bastiment tas-sajd, mit-8 ta' Ġunju għal erba' bastiment tas-sajd oħra u mit-13 ta' Ġunju għall-bqija tal-bastimenti tas-sajd, u allura mit-13 ta' Ġunju 2014 fil-23:02 twaqqfu l-attivitajiet kollha.
(9)
Fit-12 ta' Ġunju, Malta għarrfet lill-Kummissjoni li b'seħħ mill-10 ta' Ġunju 2014 fis-14:39 imponiet waqfien tal-attivitajiet tas-sajd tal-bastiment tas-sajd bil-purse seine tagħha attiv fis-sajd tat-tonn fl-2014.
(10)
Fit-28 ta' Mejju, Spanja għarrfet lill-Kummissjoni li b'seħħ mit-28 ta' Mejju 2014 f'00:00 imponiet waqfien tal-attivitajiet tas-sajd tas-sitt bastimenti tas-sajd bil-purse seine tagħha attivi fis-sajd tat-tonn fl-2014.
(11)
Mingħajr preġudizzju għall-azzjonijiet tal-Kroazja, ta' Franza, tal-Italja, ta' Malta u ta' Spanja msemmija hawn fuq, hemm bżonn li l-Kummissjoni tikkonferma l-projbizzjoni tas-sajd għat-tonn fl-Oċean Atlantiku, fil-Lvant tal-lonġitudni 45 °W u fil-Baħar Mediterran minn bastimenti tas-sajd bil-purse seine ikkonċernati li jtajru l-bandiera tal-Istati Membri tal-UE jew irreġistrati fihom, b'seħħ mill-24 ta' Ġunju 2014 f'00:00 għall-Kroazja, mit-12 ta' Ġunju 2014 fid-09:04 għal Franza, mit-13 ta' Ġunju 2014 fil-23:02 għall-Italja, mill-10 ta' Ġunju 2014 fis-14:39 għal Malta u mit-28 ta' Mejju 2014 f'00:00 għal Spanja.
ADOTTAT DAN IR-REGOLAMENT:
Artikolu 1
Mill-24 ta' Ġunju 2014 f'00:00 għandu jiġi pprojbit is-sajd għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran mill-bastimenti tas-sajd bil-purse seine li jtajru l-bandiera tal-Kroazja jew irreġistrati hemmhekk.
It-tonn li nqabad b'dawk il-bastimenti wara dik id-data ma għandux jinżamm abbord, jitqiegħed fil-gaġeġ għat-tismin jew għat-trobbija, jiġi trażbordat, trasferit jew żbarkat.
Artikolu 2
Mit-12 ta' Ġunju 2014 fid-09:04 għandu jiġi pprojbit is-sajd għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran mill-bastimenti tas-sajd bil-purse seine li jtajru l-bandiera ta' Franza jew irreġistrati hemmhekk.
It-tonn li nqabad b'dawk il-bastimenti wara dik id-data ma għandux jinżamm abbord, jitqiegħed fil-gaġeġ għat-tismin jew għat-trobbija, jiġi trażbordat, trasferit jew żbarkat.
Artikolu 3
Mit-13 ta' Ġunju 2014 fil-23:02 għandu jiġi pprojbit is-sajd għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran mill-bastimenti tas-sajd bil-purse seine li jtajru l-bandiera tal-Italja jew irreġistrati hemmhekk.
It-tonn li nqabad b'dawk il-bastimenti wara dik id-data ma għandux jinżamm abbord, jitqiegħed fil-gaġeġ għat-tismin jew għat-trobbija, jiġi trażbordat, trasferit jew żbarkat.
Artikolu 4
Mill-10 ta' Ġunju 2014 fis-14:39 għandu jiġi pprojbit is-sajd għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran mill-bastimenti tas-sajd bil-purse seine li jtajru l-bandiera ta' Malta jew irreġistrati hemmhekk.
It-tonn li nqabad b'dawk il-bastimenti wara dik id-data ma għandux jinżamm abbord, jitqiegħed fil-gaġeġ għat-tismin jew għat-trobbija, jiġi trażbordat, trasferit jew żbarkat.
Artikolu 5
Mit-28 ta' Mejju 2014 f'00:00 għandu jiġi pprojbit is-sajd għat-tonn fl-Oċean Atlantiku, fil-Lvant tal-lonġitudni 45 °W, u fil-Baħar Mediterran mill-bastimenti tas-sajd bil-purse seine li jtajru l-bandiera ta' Spanja jew irreġistrati hemmhekk.
It-tonn li nqabad b'dawk il-bastimenti wara dik id-data ma għandux jinżamm abbord, jitqiegħed fil-gaġeġ għat-tismin jew għat-trobbija, jiġi trażbordat, trasferit jew żbarkat.
Artikolu 6
Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, l-14 ta' Awwissu 2014.

Labels: 8
18
6
20